Premierul Viorica Dăncilă le-a transmis miercuri iniţiatorilor moţiunii de cenzură că, atunci când nu au mai putut nega beneficiul majorărilor de pensii şi salarii, s-au legat ''de aspectul fizic, de coafura sau de ţinuta adversarilor politici''.

"Când nu aţi mai putut nega beneficiul majorărilor de pensii şi salarii, v-aţi legat de aspectul fizic, de coafura sau de ţinuta adversarilor politici. Când nu aţi mai avut cum să negaţi performanţele economice ale acestei guvernări, recunoscute de Fondul Monetar Internaţional, Banca Mondială, aţi început să faceţi comentarii jignitoare la adresa nivelului de pregătire a opozanţilor dumneavoastră", a declarat Dăncilă, în plenul Parlamentului, la dezbaterea moţiunii de cenzură intitulate ''Demiterea Guvernului Dragnea - Dăncilă, o urgenţă naţională!'', iniţiată de Opoziţie.

Pe 19 iunie, Curtea de Apel București i-a dat câștig de cauză jurnalistului Cristian Tudor Popescu, în procesul pe care acesta l-a intentat Consiliului Național pentru Combaterea Discriminării care l-a amendat cu 1.000 de lei pentru că a comparat coafura premierului Viorica Dăncilă cu cea a unui pavian cu mantie.